## Odluka Ustavnog suda Republike Hrvatske broj: U-III-1504/2001 od 2. listopada 2003.

### NN 173/2003 (31.10.2003.), Odluka Ustavnog suda Republike Hrvatske broj: U-III-1504/2001 od 2. listopada 2003.

# USTAVNI SUD REPUBLIKE HRVATSKE

2525

Ustavni
sud Republike Hrvatske, u Vijeću šestorice za odlučiva­nje o ustavnim tužbama,
u sastavu sudac Jasna Omejec, predsjednik Vijeća, te suci Marijan Hra­njski,
Ivan Mrko­njić, Emilija Rajić, Nevenka Šernhorst i Vice Vukojević, članovi
Vijeća, u postupku pokrenutom ustavnom tužbom M. R. iz B., koje­g zastupa A.
J., odvjetnik u B., na sjednici održanoj dana 2. listopada 2003. godine
jednoglasno je donio

## ODLUKU

I.
Ustavna tužba se odbija.

II. Ova
odluka objavit će se u »Narodnim novinama«.

```
Obrazlože­nje
```

1.
Ustavna tužba je podnijeta protiv presude Upravnog suda Republike Hrvatske,
broj: Us-11270/1999-4 od 21. ožujka 2001. godine, kojom je kao neosnovana
odbijena tužba podnosite­lja ustavne tužbe, podnesena protiv rješe­nja
Ministarstva hrvatskih branite­lja iz Domovinskog rata, klasa:
562-02/99-01/8003, urbroj: 519/05-4-99-2 od 6. listopada 1999. godine, u
upravnom sporu radi utvrđiva­nja svojstva hrvatskog ratnog vojnog invalida. Tim
rješe­njem je, u postupku revizije, poništeno rješe­nje Odjela hrvat­skih
branite­lja i članova ­njihovih obite­lji Županije bjelovarsko-
-bilogorske, Područne jedinice Bjelovar, klasa: UP/I-562-02/99-01/52, urbroj:
519-10-01-00-06 od 16. lip­nja 1999. godine, te je podnosite­lju prestao status
hrvatskoga ratnog vojnog invalida i sva pripadajuća prava po tom osnovu s danom
30. lip­nja 1999. godine.

2. Podnosite­lj u pretežitom dijelu ponav­lja razloge
iznesene u tužbi podnesenoj Upravnom sudu Republike Hrvatske protiv osporenog
rješe­nja. Smatra da osporena presuda nema obrazlože­nje o bitnim či­njenicama
te da nalaz liječničke komisije nije va­ljano obrazložen. Navodi da je u ­nje­govom
slučaju ošteće­nje i ograniče­nje vida postojalo neprekidno od prvotnog utvrđe­nja
ošteće­nja 1997. godine te da se u tom smislu nije moglo ništa bitno
promijeniti u roku od dvije godine, kada je utvrđeno ošteće­nje ma­nje od 20%.

Takvim postupa­njem suda i nadležnih upravnih tijela,
smatra povrijeđenim prava propisana člancima 3. i 14. Ustava Republike
Hrvatske.

Predlaže usvaja­nje ustavne tužbe, ukida­nje osporene
presude i vraća­nje predmeta Upravnom sudu na ponovni postupak.

3. Za potrebe ovosudnog postupka pribav­ljen je
mjerodavni spis Ministarstva hrvatskih branite­lja iz Domovinskog rata.

Ustavna tužba nije osnovana.

4. Prema odredbama članka 62. stavka 1. Ustavnog
zakona o Us­tav­nom sudu Republike Hrvatske (»Narodne novine«, broj 49/02 –
pročišćeni tekst, nastavno: Ustavni zakon), svatko može podnijeti Ustavnom sudu
ustavnu tužbu ako smatra da mu je pojedinačnim aktom tijela državne vlasti,
tijela jedinice lokalne i područne (re­gionalne) samouprave ili pravne osobe s
javnim ovlastima, kojim je odlučeno o ­nje­govim pravima i obvezama ili o sum­nji
ili optužbi zbog kaž­njivog djela, povrijeđeno ­ljudsko pravo ili teme­ljna
sloboda zajamčena Ustavom, odnosno Ustavom zajamčeno pravo na lokalnu i
područnu (re­gionalnu) samoupravu (u nastavku: ustavno pravo).

Ustavni sud, u postupku u povodu ustavne tužbe, u
granicama zahtjeva istaknutog u ustavnoj tužbi, utvrđuje je li po­vri­jeđeno
ustavno pravo podnosite­lja, pri čemu se, u pravilu, ne upušta u pita­nje jesu
li upravna tijela i sud pravilno i potpuno utvrdili či­njenično sta­nje i
ocijenili dokaze. Za Ustavni sud relevantne su samo one či­njenice od čije­g
postoja­nja ovisi ocjena o povredi ustavnog prava.

5. Iz osporenih akata je razvidno da su nadležna
upravna tijela utvrdila da podnosite­lj ustavne tužbe ne ispu­njava uvjete za
utvrđiva­nje prava koja pripadaju hrvatskom ratnom vojnom invalidu na teme­lju
mjerodavnih propisa. To stajalište teme­ljeno je na nalazu i miš­lje­nju
drugostupa­njske liječničke komisije i medicinske dokumentacije.

Upravni sud je osporavanom presudom ocijenio da je
Ministarstvo pravilno postupilo kada je u okviru revizijskih ovlašte­nja iz
članka 82. Zakona o zaštiti vojnih i civilnih invalida rata, na teme­lju nalaza
i miš­lje­nja drugostupa­njskog liječničkog povjerenstva, poništilo prvostupa­njsko
rješe­nje kojim je podnosite­lju ustavne tužbe utvrđeno svojstvo hrvatskog
ratnog vojnog invalida X. skupine s 20% ošteće­nja organizma, trajno. Upravni
sud je ocijenio da su nalaz i miš­lje­nje obrazloženi sukladno članku 9.
Pravilnika o radu liječničkih komisija u postupku za ostvariva­nje prava po
Zakonu o zaštiti vojnih i civilnih invalida rata (»Narodne novine«, broj 62/92)
te da je u tom smislu či­njenično sta­nje pravilno utvrđeno.

6.
Razmatrajući navode ustavne tužbe i osporenih akata te mjerodavne propise,
Ustavni sud je utvrdio da podnosite­lju nije povrijeđeno ustavno pravo
jednakosti svih pred zakonom propisano člankom 14. stavkom 2. Ustava.

U slučaju podnosite­lja, Upravni sud je, suglasno
odredbama Zakona o upravnim sporovima (»Narodne novine«, broj 53/91, 9/92 i
77/92), Zakona o zaštiti vojnih i civilnih invalida rata (»Narodne novine«,
broj 86/92 – pročišćeni tekst, 58/93, 2/94, 76/94 i 108/95) te Zakona o pravima
hrvatskih branite­lja iz Domovinskog rata (»Narodne novine«, broj 108/96,
127/00 i 132/00), svojom presudom odlučio o zakonitosti pojedinačnog akta.
Osporena presuda (čije obrazlože­nje prihvaća i ovaj Sud), nije pos­ljedica
proizvo­ljnog tumače­nja, odnosno proizvo­ljne primjene materijalnog prava niti
je protivna usta­ljenoj sudskoj praksi.

7. U vezi s istaknutom povredom odredbe članka 3.
Ustava, va­lja istaknuti da ta odredba ne sadrži ­ljudska prava i teme­ljne
slobode koja se, u smislu članka 62. stavka 1. Ustavnog zakona, štite u ustavnosudskom
postupku pokrenutom ustavnom tužbom. Na toj se ustavnoj odredbi ne može teme­ljiti
ustavna tužba.

8. Slijedom navedenog, a na teme­lju odredaba članaka
73. i 75. Ustavnog zakona, odlučeno je kao u izreci.

9. Odluka o objavi odluke (točka II. izreke) teme­lji
se na odredbi članka 29. Ustavnog zakona.

Broj:
U-III-1504/2001
Zagreb, 2. listopada 2003.

USTAVNI SUD REPUBLIKE HRVATSKE

Predsjednik Vijeća
**dr. sc.** **Jasna Omejec,** v. r.

Odluka, NN 173/2003-2525